**சின்மயி குமார் கோஷ்** (27 ஆகஸ்ட் 1931 - 11 அக்டோபர் 2007) என அழைக்கப்படும் *ஶ்ரீ சின்மயி* ஓர் இந்திய ஆன்மீகத் தலைவராவார். 1964 ஆம் ஆண்டு நியூயார்க் சென்ற பின்னர் அங்கு தியானம் கற்பிக்க ஆரம்பித்தார். நியூயார்க்கின் குயின்ஸ் பகுதியில் தனது முதல் தியான மையத்தினை நிறுவினார். அறுபது நாடுகளில் 7,000 மாணவர்களுக்கு தியானம் கற்பித்தார். இவர் ஒரு சிறந்த எழுத்தாளர், கலைஞர், கவிஞர் மற்றும் இசைக்கலைஞர், உள் அமைதி என்ற கருப்பொருளில் கச்சேரிகள் மற்றும் தியானங்கள் போன்ற பொது நிகழ்வுகளையும் நடத்தினார். ஶ்ரீ சின்மயி பிரார்த்தனை மற்றும் தியானத்தின் மூலம் கடவுளை அடைய ஆன்மீக பாதையை பரிந்துரைத்தார். தூர ஓட்டம், நீச்சல், பளு தூக்குதல் உள்ளிட்ட தடகள விளையாட்டுகளில் ஆர்வமுடையவராய் இருந்தார். எனவே மராத்தான் மற்றும் பிற பந்தயங்களை ஏற்பாடு செய்தார், மேலும் சுறுசுறுப்பான ஓட்டப்பந்தய வீரராக இருந்தார். பின்னர் முழங்கால் காயம் காரணமாக பளுதூக்குபவராக மாறினார்.

இளமைக்காலம்
-----------

ஆங்கிலேய இந்தியாவின் (தற்போதைய வங்கதேசம் ) கிழக்கு வங்காளத்தின் சிட்டகாங் மாவட்டத்தில் பிறந்தவர். அவர் 1943 இல் தனது தந்தையை நோயால் இழந்தார், சில மாதங்களுக்குப் பிறகு அவரது தாயார் இறந்தார். ஶ்ரீ சின்மயி தனது 11 வயதில் தனது தீவிரமான தியான பயிற்சியைத் தொடங்கினார். 1944 ஆம் ஆண்டில், 12 வயதான ஶ்ரீ சின்மயி தனது சகோதர சகோதரிகளுடன் பாண்டிச்சேரியில் உள்ள ஸ்ரீ அரவிந்தோ ஆசிரமத்தில் சேர்ந்தார். 'தெய்வீக உணர்வு நிறைந்தவர்' என்று பொருள்படும் ஶ்ரீ சின்மயி என்ற பெயர் அங்கு சூட்டப்பட்டது.

ஆசிரமத்தில் அவர் தியானம், வங்காள மற்றும் ஆங்கில இலக்கியங்களைப் படித்தார். தடகள விளையாட்டுகளில் ஈடுபட்டார் மற்றும் ஆசிரமத்தின் குடிசைத் தொழில்களில் பணிபுரிதல் உள்ளிட்ட ஆன்மீக பயிற்சியில் அடுத்த 20 ஆண்டுகளைக் கழித்தார். சுமார் எட்டு ஆண்டுகள், அவர் ஆசிரமத்தின் பொதுச் செயலாளர் நோலினி காந்தா குப்தாவின் தனிப்பட்ட செயலாளராக இருந்தார். இவரது எழுத்துக்களை வங்காளத்திலிருந்து ஆங்கிலத்தில் மொழிபெயர்த்தார்.

அமெரிக்கப் பயணம்
----------------

1964 ஆம் ஆண்டில், மேற்கு நாடுகளில் ஆன்மீகத் தேடுதலுடையவர்களுக்கு சேவை செய்வதற்காக அவர் அமெரிக்கா சென்றார். ஸ்ரீ அரவிந்தோ ஆசிரமத்துடன் இணைந்த அமெரிக்க ஆதரவாளர்களான சாம் ஸ்பேனியர் மற்றும் எரிக் ஹியூஸ் ஆகியோரின் உதவியுடன் அவர் நியூயார்க் நகரத்திற்கு குடிபெயர்ந்தார். முறையான கல்வி இல்லாத போதிலும், இந்திய துணைத் தூதரகத்தில் இளநிலை உதவியாளராக பணிபுரிந்தார். நகரில் இந்து மதம் குறித்த சொற்பொழிவாற்ற அழைக்கப்பட்டார். அவர் பல்கலைக்கழகங்களிலும் பின்னர் ஐக்கிய நாடுகளிலும் சொற்பொழிவாற்றத் தொடங்கினார்
1960 களின் பிற்பகுதியிலும் 1970 களின் முற்பகுதியிலும், ஶ்ரீ சின்மயி ஆன்மீக தலைப்புகளில் அமெரிக்காவைச் சுற்றியுள்ள பல்கலைக்கழகங்களில் விரிவுரைகள் மற்றும் சொற்பொழிவுகள் வழங்கினார். 1974 ஆம் ஆண்டில் 50 பல்கலைக்கழகங்களில் 50 மாநிலங்களில் விரிவுரைகளை வழங்கினார், மேலும் இந்த சொற்பொழிவுகள் (50 Freedom-Boats to One Golden Shore) (1974) ஆறு பகுதி புத்தகத் தொடராக வெளியிடப்பட்டன. 1970 கள் மற்றும் 1980 களில் அவர் ஐரோப்பா, ஆசியா மற்றும் ஆஸ்திரேலியாவைச் சுற்றி பல்கலைக்கழகங்களில் விரிவுரை செய்தார். இவை *தி ஹார்ட் ஆஃப் தி ஈஸ்டர்ன் ஹார்ட் மற்றும் வெஸ்டர்ன் மைண்ட்* (The Oneness of the Eastern Heart and the Western Mind) எனும் தொகுப்பாக வெளியிடப்பட்டது. ஶ்ரீ சின்மயி வேதங்கள் குறித்த புத்தகங்கள், கட்டுரைகள், ஆன்மீக கவிதைகள், நாடகங்கள் மற்றும் வர்ணனைகளையும் எழுதியுள்ளார்.

1966 ஆம் ஆண்டில் ஶ்ரீ சின்மயி சான் ஜுவானில் (San Juan) புவேர்ட்டோ ரிக்கோவில் (Puerto Rico) ஒரு மையத்தைத் திறந்தார். 1970 களின் பிற்பகுதி வரை ஶ்ரீ சின்மயி மையங்கள் நியூயார்க், புளோரிடா மற்றும் மேற்கிந்திய தீவுகளில் இருந்தன. அடுத்த சில வருடங்களில் அமெரிக்கா, ஐரோப்பா, ஆஸ்ட்ராலேசியா, தென்னாப்பிரிக்கா மற்றும் தென் அமெரிக்காவில் உள்ள பல நகரங்களில் ஸ்ரீ சின்மாயி மையங்கள் திறக்கப்பட்டு நிறுவப்பட்டன. "இந்தியாவில் மிக உயர்ந்த அளவிலான *நனவிகல்ப சமாதி*யை அடைந்த சில புனித மனிதர்களில் ஒருவராக மதிக்கப்படுகிறார்" என்று 1973 ஆம் ஆண்டில் *டைம்ஸ்* இதழ் குறிப்பிட்டது.

இசை
---

1970 களில் சின்மாய் புல்லாங்குழல் மற்றும் எஸ்ராஜில் இசைக்கத் தொடங்கினார். 1984 ஆம் ஆண்டில் அவர் உலகம் முழுவதும் இலவசமாக இசை நிகழ்ச்சிகள் வழங்கத் தொடங்கினார். அதுபோன்று மாண்ட்ரீல் நகரில் நடந்த மிகப்பெரிய இசை நிகழ்ச்சியில் 19,000 பேர் கலந்து கொண்டனர். 1970 களில் அமெரிக்காவில் இருந்தபோது இசைக்கலைஞர்களான கார்லோஸ் சாண்டனா, ஜான் மெக்லாலின், நாரதா மைக்கேல் வால்டன், ராபர்ட்டா பிளாக், கிளாரன்ஸ் கிளெமன்ஸ் மற்றும் போரிஸ் கிரெபென்ஷிகோவ் போன்றவர்கள் ஶ்ரீ சின்மயியைப் பின்தொடர்ந்தார். சின்மோய் இசைக்கலைஞர்களுக்கு ஒரு ஒழுக்கமான ஆன்மீக பாதையை வழங்கினார், அது போதைப்பொருள் மற்றும் ஆல்கஹால் பயன்படுத்துவதை தடைசெய்தது மற்றும் தெய்வீகத்திற்கு நன்றி செலுத்துவதற்கான வெளிப்பாடுகளாக இசை மற்றும் கவிதைகள் படைப்பதை ஊக்குவித்தது. சந்தனாவும் மெக்லாலினும் சின்மயியுடன் பல ஆண்டுகள் தங்கியிருந்தனர். 1973 ஆம் ஆண்டில் சின்மயின் போதனைகளை அடிப்படையாகக் கொண்ட ஒரு ஆல்பத்தை *காதல் பக்தி சரண்டர்* என்ற தலைப்பில் வெளியிட்டனர். மெக்லாலின் 1970 முதல் 1975 வரை சின்மயியைப் பின்பற்றினார். 1971 ஆம் ஆண்டில் ஓர் *மஹாவிஷ்ணு* எனும் இசைக்குழுவை உருவாக்கினார். அப்பெயரை அவருக்கு ஶ்ரீ சின்மயி அவருக்கு பரிந்துரைத்தார். மெக்லாலின் சாந்தனாவை ஶ்ரீ சின்மயிக்கு அறிமுகப்படுத்தினார். சந்தனாவும் அவரது மனைவி டெபோராவும் 1972 முதல் 1981 வரை ஶ்ரீ சின்மயியைப் பின்பற்றுபவர்களாக இருந்தனர்.

தியானம்
-------

ஶ்ரீ சின்மயி தியானத்திற்கான பல நுட்பங்களைக் கற்றுக் கொடுத்தார். அவை மனதை அமைதிப்படுத்துவதற்கும், மனதின் எண்ணங்களைத் தூய்மைப்படுத்துவதற்கும் ஆன்மீக இதயத்தை தியானிப்பதற்கும் உதவின. பத்து அல்லது பதினைந்து நிமிடங்கள் உங்கள் மனதை அமைதியாகவும் அமைதியாகவும் வைத்திருப்பதன் மூலம், ஒரு புதிய அனுபவம் உங்களுக்குள் விடியத் தொடங்கும் என்றும், மனதை அமைதிப்படுத்தும் இந்த நடைமுறை எல்லா ஆன்மீக முன்னேற்றத்திற்கும் மூலமாகும் என்றும் கூறினார். தினசரி நடவடிக்கைகளைத் தொடங்குவதற்கு முன், அதிகாலையின் அமைதியான சூழ்நிலையில் தியானத்தைச் செய்யப் பரிந்துரைத்தார். அதிகாலை மூன்று மணி முதல் நான்கு மணி வரையிலாக பிரம்ம மூர்த்தத்தில் தியானம் செய்வது மேற்கத்திய நாடுகளின் வாழ்க்கை முறைக்குப் பொருந்தாது என்றும் எனவே காலை ஏழு மணிக்கு முன்னர் தியானம் செய்வது நல்லது என்றார். ஆன்மீக எழுத்துக்களைப் படிப்பது அல்லது ஆத்மார்த்தமான பாடல்களைப் பாடுவது ஆகியவை தியானத்திற்குத் தயாராவதற்கு அல்லது தியானத்தை பயிற்சி செய்தபின் தியான மனநிலையில் இருக்க பயனுள்ளதாக இருக்கும் என்றும் அவர் கூறினார். மேலும் ஓடுவதன் நன்மைகளாக உடலை ஆரோக்கியமாக வைத்திருப்பது மற்றும் மனதைத் துடைப்பது எனக் கூறினார். ஓடுவது தியானத்தின் ஒரு வடிவம் என்றார்.

மேற்கோள்கள்
-----------

1. ↑  Sands 2001, According to legal papers signed in November 2006, his name is Chinmoy Kumar Ghose aka Sri Chinmoy. Sri Chinmoy is the name under which the guru has taught, published, composed and performed since approximately 1972. (See front and back matter of referenced works.) He was previously known as Chinmoy Kumar Ghose (e.g. "Many at U.N." *த நியூயார்க் டைம்ஸ்* 8 November 1971: 42). He signed most of his paintings and drawings C.K.G. ("C.K.G." *Jharna-Kala Magazine* 1.1 (April –June 1977): 1).
2. ↑  "Hindu of the Year: Sri Chinmoy clinches 1997 'Hindu Renaissance Award'" பரணிடப்பட்டது 2015-12-17 at the வந்தவழி இயந்திரம். *Hinduism Today*. December 1997. pp.34–35. Retrieved 2 December 2016.
3. ↑  McShane, Larry. "Charismatic guru Sri Chinmoy dies in NYC". *USA Today*. 12 October 2007.
4. 1 2 3  Kilgannon, Corey (13 October 2007). "Sri Chinmoy, Athletic Spiritual Leader, Dies at 76". *த நியூயார்க் டைம்ஸ்*.. பார்த்த நாள்: 22 August 2008.
5. 1 2  Dua, Shyam (ed). *The Luminous Life of Sri Chinmoy: An Authorised Biography*. Tiny Tot Publications, 2005. p. 66.
6. ↑  Chinmoy, Sri (1975). *Flame-Waves*. New York: Agni Press. பக். part 1.
7. ↑  Dua, Shyam (ed). *The Luminous Life of Sri Chinmoy: An Authorised Biography*. Tiny Tot Publications, 2005. pp. 18, 22.
8. ↑  Chinmoy, *My Brother Chitta* 1998, p. 58.
9. ↑  Chinmoy, Sri (1994). *World-destruction: never, impossible!*. Agni Press. பக். Part 2.
10. ↑  Chinmoy, *Sri Chinmoy Answers, Part 23*, Agni, New York, 2000, p. 28
11. ↑  Chinmoy, *Sri Chinmoy Answers, Part 23*, Agni, New York, 2000, p. 48
12. ↑  Chinmoy, *Sri Chinmoy Answers, Part 23* 2000, p. 28.
13. ↑  "Sri Chinmoy biography". *www.srichinmoybio.co.uk*. பார்க்கப்பட்ட நாள் 2016-07-12.
14. ↑  Sri Chinmoy, *50 Freedom Boats to One Golden Shore*, 1974, Agni Press, Parts 1-6.
15. ↑  "Sri Chinmoy disciples schedule lectures here.". *Colorado Springs Gazette Telegraph*. 14 March 1973. .
16. ↑  "Guru's Disciples Active in Business". *nytimes.com*. பார்க்கப்பட்ட நாள் 2017-09-17.
17. ↑  Kilgannon, Corey (1 July 2004). "They're Not Heavy; They're His People; 72-Year-Old Sri Chinmoy Offers An Uplift Beyond the Spiritual". *த நியூயார்க் டைம்ஸ்*.. பார்த்த நாள்: 31 May 2011.
18. ↑  Robert McG. Thomas Jr. and Samuel Abt (22 April 1987). "SCOUTING; One More Time: A Torch Relay". *த நியூயார்க் டைம்ஸ்*.. பார்த்த நாள்: 31 May 2011.
19. ↑  Weinstein, Norman. *Carlos Santana: A Biography*. ABC-CLIO, 2009. p. 50.
20. ↑  Stump, Paul. *Go Ahead John: The Music of John McLaughlin*. SAF Publishing, 2000. p. 92. ISBN 0-946719-24-1, ISBN 978-0-946719-24-2
21. ↑  Nigro, Nicholas. *The Spirituality of Carlos Santana*. 
Hal Leonard Corporation, 2014. GoogleBooks pt. 8.
22. ↑  Slavicek, Louise Chipley. *Carlos Santana*. Infobase Publishing, 2006. p. 80.
23. ↑  Chinmoy, Sri. *Meditation: Man-Perfection in God-Satisfaction*. Aum Publications, 1978 (1989 reprint). pp. 3–5.
24. ↑  Chinmoy, Sri. *The Wings of Joy: Finding Your Path to Inner Peace*. Simon and Schuster, 1997. p. 29.
25. ↑  Chinmoy, Sri. *Meditation: Man-Perfection in God-Satisfaction*. Aum Publications, 1978 (1989 reprint). pp. 140, 158.
26. ↑  Welch, Julie (28 October 2000). "Foot soldiers of the soul". *The Independent*. .

வெளி இணைப்புகள்
---------------

விக்கிமீடியா பொதுவகத்தில்,  
 ***சிறீ சின்மயி***   
என்பதில் ஊடகங்கள் உள்ளன. 

* SriChinmoy.org
* ஆக்கங்கள் ஶ்ரீ சின்மயி இணைய ஆவணகத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
	+ 2
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* Israel
* Finland
* Belgium
* அமெரிக்க ஐக்கிய நாடுகள்
* சுவீடன்
* Latvia
* யப்பான்
* செக் குடியரசு
* ஆத்திரேலியா
* கிரேக்கம்
* கொரியா
* குரோவாசியா
* நெதர்லாந்து
* போலந்து
* போர்த்துகல்

 |
| கல்விசார் | 
* CiNii

 |
| கலைஞர் | 
* MusicBrainz

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |